N.KARIMA terriḍ-iyi ɣer temẓi-inu ɛzizen fell-i aṭas aṭas, nekkni imi d-netturebba meẓẓiyit zgan imeqqranen-nneɣ heddren-aɣ-d s teqbaylit-nni tamecṭuḥt, ur ssimɣuren ara lehḍur, mi ara yili bɣan ad aɣ-d-inin lḥaǧa-agi n lmakla ad aɣ-d-inin iyaw ad teččem babba, mi ara yili d lḥaǧa-agi n uyefki ad aɣ-d-inin iyaw ad teswem waɛɛuc, ur aɣ d-qqaren ara iyaw ad teswem ayefki. Ayen yeɛnan ayagi, lḥaǧa n tmellalin ma nruḥ ad nawi akkagi, nettrebbi llah ibarek tiyuzaḍ ; mi ara ntruḥ, yemma ad d-tejmeɛ timellalin-nni ad d-tini : iyya ad d-nejmaɛ blabla, ma yella d baba ad t-iḥrez rebbi mi ara yili yewwi-iyi ɣer tḥanut, yewwi-iyi ɣer lqehwa ad iyid-yini : iyya-d a yelli ad am-d-aɣeɣ wawaḥ, ma yerfed akkagi nekkni, abrid-nneɣ, twalaḍ d asawen, yal tikkelt, ad iyi-d-yini mi yeɛya iyyan ad teddaceḍ cituḥ ur iyi-d-yettara ara, iyyan ad telḥuḍ,,, oh ma yella dayen yeɛnan lhaǧa-agi n tmurt, nekkni am wakken teẓriḍ a gma, nettrebbi iɣersiwen, ayen yeɛnan lmal d wayen niḍen, mi ara yili nruḥ ɣer lexla ad aɣ-tawi yemma, nekkni s yimecṭaḥ akkagi akk ad t-nettbeɛ deffir, ad iyi-d-yeddem nekkini, ad iyi-dyini iyya ad trekbeḍ taɛtaɛ ur iyi-d-iqqar ara iyya ad trekbeḍ aɣyul, neɣ mi ara yili qqimeɣ deg uxxam ad tebɣu ad iyi-tessaged, ad iyi-d-tini ha-t-it jaɛjun akken ad susmeɣ neɣ akken ur xeddmeɣ ara ṭwayec deg uxxam , mi ara yili nnuɣnaɣ neɣ ttruɣ neɣ ččḥeɣ ɣef lḥaǧa ad iyiiṭṭef baba deg ufettus ad iyi-d-yini iyya ad nwali minuc, ha-t-an minuc di berra, mi ara yili daɣen cucud ayen ad as-d-yettsuḍu akken ad ttuɣ imeṭṭi-nni-inu neɣ akken ad ttuɣ aneɣni-nniinu. Mi ara yili qqimeɣ akkagi, nekkni llah ibarek, adaynin yeqreb ɣer uxxam ad sleɣ akkagi i lmal daxel n udaynin ad as-iniɣ a mama baɛbaɛ , ur as-qqareɣ ara ha-t-an yikerri neɣ ha-tt-an tixsi neɣ axater ur ssineɣ ara ismawen-nsen, ssneɣ kan ṣṣut-nni i d-qqaren, qqareɣ-as baɛbaɛ 120